RESOLUCIÓN do 21 de decembro de 2004 pola que se dá publicidade ao convenio de colaboración entre a Xunta de Galicia e os concellos de Vilalba e As Pontes de García Rodríguez, para a realización do proxecto Vilas Dixitais.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 13/01/2005

Subscrito o convenio de colaboración entre a Xunta de Galicia e os concellos de Vilalba e As Pontes de García Rodríguez para a realización do proxecto Vilas Dixitais, procede a publicación no Diario Oficial de Galicia do dito convenio, que figura como anexo a esta resolución.
O que se fai público para os efectos oportunos.
Santiago de Compostela, 21 de decembro de 2004.
P.D. (Orde 15-12-1997)
Andrés González Murga
Secretario xeral da Consellería de Cultura,
Comunicación Social e Turismo
ANEXO
Convenio de colaboración entre a Xunta de Galicia e os concellos de Vilalba e As Pontes de García Rodríguez para a realización do proxecto Vilas Dixitais
En Santiago de Compostela, sete de setembro de dous mil catro.
Reunidos
Jesús Pérez Varela, conselleiro de Cultura, Comunicación Social e Turismo, en nome e representación da Xunta de Galicia, en virtude das facultades outorgadas no artigo 34 da Lei 1/1983, do 22 de febreiro, reguladora da Xunta e do seu presidente.
Agustín Baamonde Díaz, alcalde do Concello de Vilalba, actuando no seu nome, en virtude do disposto no artigo 21 da Lei 7/1985, do 2 de abril, reguladora das bases de réxime local, artigo 61 da Lei 5/1997, do 22 de xullo, de Administración local de Galicia, e o artigo 24 do R.D. lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local.
Víctor Guerreiro Pena, alcalde do Concello das Pontes de García Rodríguez, actuando no seu nome, en virtude do disposto no artigo 21 da Lei 7/1985, do 2 de abril, reguladora das bases de réxime local, artigo 61 da Lei 5/1997, do 22 de xullo, de Administración local de Galicia, e o artigo 24 do R.D. lexislativo 781/1986, do 18 de abril, polo que se aproba o texto refundido das disposicións legais vixentes en materia de réxime local.
Actuando todas as partes na respectiva representación que ocupan e recoñecéndose reciprocamente a capacidade legal necesaria para o outorgamento do presente documento, expoñen que:
1. A Administración xeral do Estado, no exercicio das competencias que lle atribúe o artigo 149.1º.21 da Constitución en materia de telecomunicacións e de acordo coa Lei 32/2003, do 3 de novembro, xeral de telecomunicacións, ten como función elaborar e difundir programas de utilización dos novos servizos de telecomunicacións para a sociedade da información que contribúan á creación de mellores condicións para o desenvolvemento económico, social e cultural.
2. A iniciativa e-Europe, aprobada polo Consello Extraordinario da Unión Europea, celebrado en marzo de 2000 en Lisboa, e o seu plan de acción e-Europe 2005, aprobado en xuño de 2002, inclúe a difusión e achegamento da sociedade da información aos cidadáns, entre as súas liñas de acción prioritarias.
3. O Consello de Ministros aprobou na reunión do 11 de xullo de 2003 o Programa de Actuacións para o Desenvolvemento da Sociedade da Información en España-España.es (Comunicación.es), no que se fai referencia ao programa Cidades Dixitais que puxo en marcha o Ministerio de Industria, Turismo e Comercio.
4. O programa Cidades Dixitais é un programa de telecomunicacións que ten por obxectivo a promoción e implantación da sociedade da información nun contorno local, incluíndo temas tales como teleadministración, comercio/negocio electrónico, teletraballo, teleformación, telemedicina, xestión de servizos de uso público, aplicacións para colectivos con requirimentos especiais, cultura, turismo e lecer, contorno doméstico e móbil, etc. Todo isto baseado en redes de telecomunicacións de alta velocidade.
5. Este programa, pola súa vez, forma parte, en canto ás actuacións que se realizarán nas comunidades autónomas obxectivo 1, do Programa Operativo para a Sociedade da Información, financiado por Feder da Unión Europea, que se desenvolve durante o período 2000-2006, de acordo coas disposicións establecidas na xestión dos fondos estruturais europeos. Dado que a Comunidade Autónoma de Galicia é zona obxectivo 1, o retorno será o 50% da achega do Ministerio de Industria, Turismo e Comercio.
6. O Goberno da Comunidade Autónoma de Galicia é consciente do reto que supón a incorporación efectiva á sociedade da información e, neste sentido, propiciou o establecemento dun marco político de consenso para favorecer o desenvolvemento dunha iniciativa estratéxica que favoreza a consecución destes obxectivos dunha forma rápida e eficaz.
7. A da Xunta de Galicia e os concellos de Vilalba e As Pontes de García Rodríguez consideran de interese a súa colaboración para o desenvolvemento do proxecto Vilas Dixitais, dentro do programa Cidades Dixitais.
Por todo o exposto, as partes acordan subscribir o presente convenio de colaboración, que se rexerá polas seguintes
Cláusulas
Primeira.-Obxecto do convenio.
Este convenio ten por obxecto plasmar as condicións de acordo coas cales se levará a cabo a colaboración entre os concellos de Vilalba, As Pontes de García Rodríguez e a Xunta de Galicia, a través da Consellería de Cultura, Comunicación Social e Turismo, para a realización do proxecto Vilas Dixitais, co fin último de impulsar a implantación da sociedade da información nos devanditos concellos. É fundamental conseguir un efecto de demostración que poida servir para inducir, propiciar e orientar outras iniciativas no resto da Comunidade Autónoma de Galicia e de España, e que a cidadanía, empresas e institucións se beneficien da aplicación das novas tecnoloxías en todos os ámbitos sociais e económicos, comprobando nunha situación real as vantaxes da sociedade da información, mediante a utilización de servizos avanzados de telecomunicacións.
Os destinatarios deste proxecto son todos os habitantes, empresas e institucións dos concellos de Vilalba e As Pontes de García Rodríguez.
Segunda.-Autorizacións ou aprobacións para a sinatura do convenio.
A sinatura deste convenio aprobouse na reunión do Consello da Xunta, celebrada o día 1 de xullo de 2004.
Terceira.-Entrada en vigor e duración.
Este convenio comezará a producir efectos a partir da data da súa sinatura e enmárcase dentro do convenio asinado entre a Administración Xeral do Estado, a través do Ministerio de Industria, Turismo e Comercio, e a Comunidade Autónoma de Galicia para a realización do proxecto Cidades Dixitais con actuacións básicas no Concello da Estrada e actuacións complementarias nos concellos de Vilalba e As Pontes de García Rodríguez. Terá una vixencia ata o 31 de decembro de 2007.
No caso de atraso no cumprimento dos obxectivos do convenio, valorarase no seu momento a posibilidade de prorrogalo.
Cuarta.-Ente que levará a cabo a dirección do proxecto.
O ente encargado da dirección do proxecto Vilas Dixitais será a Consellería de Cultura, Comunicación Social e Turismo, a través da Dirección Xeral de Comunicación e Audiovisual. Os concellos de Vilalba e As Pontes de García Rodríguez contarán cos servizos de consultoría e asistencia técnica das empresas, asociacións ou fundacións que estimen necesarios. Os concellos de Vilalba e As Pontes de García Rodríguez emitirán un informe cada 2 meses á Consellería de Cultura, Comunicación Social e Turismo sobre a evolución do proxecto.
Os gastos de consultoría, asistencia técnica e outros gastos correspondentes da xestión do proxecto serán imputables a este. Non serán imputables ao proxecto os gastos de persoal, viaxes, etc. realizados, para estes efectos, polas administracións públicas.
Os gastos de preparación do proxecto, efectuados entre o 21 de marzo de 2002 (data na que foron entregados o documento base e o convenio tipo do programa Cidades Dixitais aos representantes das administracións das comunidades autónomas) e a data de entrada en vigor do convenio, serán imputables ao proxecto. Non serán imputables os gastos de persoal, viaxes, etc. realizados, para estes efectos, polas administracións públicas.
Quinta.-Contratos, convenios e outros acordos para a execución do proxecto.
A Consellería de Cultura, Comunicación Social e Turismo e os concellos asinantes deste convenio establecerán os contratos, convenios, acordos, etc. necesarios para a execución do proxecto.
Os proxectos de infraestruturas de telecomunicacións contidos neste convenio e financiados por Feder cumpren os requisitos, tanto de elixibilidade como de utilización, incluídos na normativa da UE sobre requisitos, tales como o marco estratéxico de desenvolvemento de infraestruturas, a idoneidade
das zonas xeográficas elixidas, a neutralidade tecnolóxica e o acceso aberto á utilización das infraestruturas e equipamentos, tanto para os operadores como para os provedores de servizos.
Por outra parte, para o desenvolvemento do proxecto poderanse producir adhesións de empresas e entidades colaboradoras que vaian participando e acheguen ao proxecto diferentes recursos que aseguren o bo desenvolvemento deste.
Sexta.-Orzamento do proxecto e achegas das entidades participantes.
O orzamento do proxecto ascende, nunha primeira fase, a novecentos setenta e oito mil douscentos vinte e cinco euros (978.225 A).
As achegas, por anos, do Ministerio de Industria, Turismo e Comercio, da Consellería de Cultura, Comunicación Social e Turismo, dos concellos participantes no proxecto, das empresas de telecomunicacións implicadas e doutras entidades privadas participantes no proxecto, son as seguintes, para o conxunto de actuacións descritas na cláusula sétima (en A):
2003
2004
2005
2006
2007
Total
Ministerio de Industria, Turismo e Comercio
325.726
325.726
Consellería de Cultura, Comunicación Social e Turismo
126.766
126.766
Concello de Vilalba
38.566
26.168
64.734
Concello das Pontes de García Rodríguez
125.864
9.231
135.095
Total administracións
públicas
616.922
35.399
652.321
Empresas de Telecomunicación
117.624
117.624
Outras entidades privadas
168.260
40.020
208.280
Total achegas privadas
285.884
40.020
325.904
Total achegas públicas e privadas
902.806
75.419
978.225
A Administración da Comunidade Autónoma de Galicia realizará as súas achegas ou financiará as accións que execute de forma directa, con cargo ás partidas orzamentarias dos seus orzamentos xerais: 10.04.361A.603.1, 10.04.361A.603.2, 10.04.361A.640.1, 10.04.361A.760.
O compromiso do conxunto de transferencias e pagos por parte da Consellería de Cultura, Comunicación Social e Turismo, estará condicionado á xustificación das achegas e das actividades, gastos e pagos previstos neste convenio, por parte dos concellos de Vilalba e As Pontes de García Rodríguez.
A Consellería de Cultura, Comunicación Social e Turismo realizará un pagamento inicial á sinatura do convenio de tres mil catrocentos oitenta e seis euros (3.486 A).
Os concellos de Vilalba e As Pontes de García Rodríguez enviaranlle cada dous meses á Dirección Xeral de Comunicación e Audiovisual, da Consellería de Cultura, Comunicación Social e Turismo, os certificados e xustificantes de gastos e pagos realizados nos dous últimos meses, correspondentes ás actuacións financiadas polas administracións públicas. A súa suma total anual será a indicada na cláusula sétima.
Entre outras finalidades, con isto poderase cumprir co establecido na Resolución de marzo de 2002, da Dirección Xeral de Fondos Comunitarios e Financiamento Territorial (BOE nº 77, do 30 de marzo).
No caso de que as actuacións con achega das administracións públicas se realizaran parcialmente ou cun custo total de todas as actuacións inferior ao previsto, as achegas económicas totais de cada Administración pública reduciranse proporcionalmente ás indicadas neste convenio.
Ao final do proxecto realizarase a liquidación sobre as bases anteriores, tendo en conta as modificacións que aprobe a Comisión Mixta de Control e Seguimento, incluíndo a reasignación de fondos entre actuacións ou a execución doutras actuacións que complementen as programadas neste convenio.
Sétima.-Contido do proxecto.
O conxunto das actuacións descritas nesta cláusula constitúen o proxecto obxecto deste convenio.
As actuacións circunscribiranse aos concellos de Vilalba e As Pontes de García Rodríguez, excepto naqueles aspectos que pola súa natureza non poidan limitarse á devandita área.
Poderán incluírse como gastos imputables ao proxecto os custos de adquisición de equipos, programas e sistemas electrónicos, informáticos e de telecomunicacións, así como o material funxible e os custos dos servizos de telecomunicacións correspondentes ao proxecto.
Non se poderán incluír como gastos imputables ao proxecto os custos de compra ou edificación de inmobles, adecuación, restauración, reformas, etc., o aluguer destes, os custos de mobiliario, utensilios e instalacións (agás os de telecomunicacións), nin os gastos xerais de mantemento e operación (limpeza, electricidade, etc.).
Proxecto Vilas Dixitais
O punto 1 de cada actuación refírese ao estudo ou elaboración da documentación técnica e administrativa, concurso, anteproxecto ou similar, como paso previo necesario para a execución da actuación.
Nese primeiro punto de cada actuación inclúense tamén os gastos correspondentes á xestión e administración da Oficina do Proxecto, coa dotación de persoal, redacción de proxectos, equipamento informático e material funxible imputable ao proxecto.
A oficina técnica do proxecto Cidades Dixitais, dependente da Consellería de Cultura, Comunicación Social e Turismo, prestará servizo ao proxecto Vilas Dixitais, malia que o seu custo se imputará totalmente ao proxecto A Estrada Dixital, polo que non quedará reflectida cuantitativamente para efectos deste convenio.
As fases seguintes (puntos 8.2 a 8.4 e 9.2 a 9.7) inclúen os traballos de execución das actuacións propiamente ditos.
As actuacións para desenvolver nas Pontes de García Rodríguez e Vilalba, coas súas correspondentes ache
gas e pagos anuais, e realizados baixo a denominación de Vilas Dixitais, son as seguintes:
* Actuación 8. Dixitalización dos medios de comunicación municipais das Pontes de García Rodríguez e elaboración de información local.
Esta actuación, realizada por completo no Concello das Pontes de García Rodríguez, ten por obxectivo integrar a rede cos outros medios de comunicación públicos. As Pontes de García Rodríguez é un concello pioneiro neste punto, xa que conta con radio e televisión municipal -a RTVi As Pontes- que agora trata de optimizar os seus servizos, ofrecéndoos tamén na rede.
De feito, non se pode entender a implantación da sociedade da información, sen dispoñer de ferramentas axeitadas que aseguren un rendemento óptimo dos profesionais durante o proceso de creación audiovisual. Tampouco hai lugar para uns medios públicos excesivamente complexos que impidan a máxima implicación dos veciños na elaboración dos seus propios contidos.
Haberá que sentar as bases tecnolóxicas que permitan levar adiante esas novas funcións e a nova filosofía que deben desempeñar os medios públicos de proximidade, coa formación de profesionais multimedia e a absoluta implicación veciñal, non só na xeración de informacións, senón tamén no proceso da súa construción.
Esta actuación desagrégase nas seguintes fases:
* Actuación nº 8.1. Xestión e preparación da documentación relativa á dixitalización dos medios de comunicación das Pontes de García Rodríguez.
1. Descrición:
O obxectivo desta actuación é o estudo e creación da documentación técnica que rexerá o desenvolvemento da dixitalización dos medios de comunicación municipais das Pontes de García Rodríguez.
Este servizo, que se levará a cabo fundamentalmente desde o local habilitado polo concello como centro de coordinación, inclúe tamén os labores de xestión e asesoramento da actuación e a resolución das diversas dúbidas técnicas, administrativas ou formativas.
Os importes indicados corresponden á dotación de persoal, redacción de proxectos, ao equipamento informático e ao material funxible imputable ao proxecto.
Esta actuación estará financiada polo Concello das Pontes de García Rodríguez.
2. Achegas (en A):
2004
2005
2006
2007
Total
Concello das Pontes de García Rodríguez
20.000
20.000
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
20.000
20.000
4. Forma de execución:
O concello contratará, de acordo coas disposicións vixentes, os servizos desta actuación, para que a empresa adxudicataria proporcione o persoal, equipamento informático básico e de xestión necesario e se faga cargo do material funxible.
* Actuación nº 8.2. Adquisición dos equipos técnicos necesarios para a dixitalización dos medios de comunicación.
1. Descrición:
O obxectivo desta partida é optimizar os medios públicos, permitindo abaratar os custos e elaborar contidos conxuntos, que serán reproducidos en diversas plataformas multimedia. Trátase, en definitiva, dun punto clave no engarzamento das novas tecnoloxías cos medios de comunicación tradicionais.
A adquisición de material técnico será de importancia vital á hora de permitir esa combinación entre radio, televisión e internet e de facilitar a creación dun medio de comunicación de proximidade.
Esta actuación estará integramente financiada polo Concello das Pontes de García Rodríguez e o Ministerio de Industria, Turismo e Comercio.
2. Achegas (en A):
2004
2005
2006
2007
Total
Ministerio de Industria, Turismo e Comercio
99.494
99.494
Concello das Pontes de García Rodríguez
6.309
6.309
Total
105.803
105.803
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
105.803
105.803
4. Forma de execución:
A xestión do orzamento procedente do ministerio correrá a cargo da Consellería de Cultura, Comunicación Social e Turismo, tras a xeración de crédito no seu orzamento. O Concello das Pontes de García Rodríguez xestionará directamente a súa achega.
* Actuación nº 8.3. Creación do sistema de publicación e xestión da información en liña para os medios municipais (RTVi As Pontes).
1. Descrición:
Unha vez que os medios municipais dispoñan dos equipos necesarios para a súa dixitalización, será conveniente elaborar un sistema de xestión que permita a publicación dos mesmos contidos en diferentes medios: radio, televisión e internet.
Esta aplicación servirá como arquivo de documentación dos medios, ofrecendo novas posibilidades, tanto para os profesionais da comunicación como para
os cidadáns, que poderán buscar información a través da rede.
Esta actuación inclúe os gastos de construción da ferramenta de xestión e publicación da información en liña e será financiada integramente polo Ministerio de Industria, Turismo e Comercio.
2. Achegas (en A):
2004
2005
2006
2007
Total
Ministerio de Industria, Turismo e Comercio
41.460
41.460
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
41.460
41.460
4. Forma de execución:
O concello realizará a contratación, de acordo coas disposicións vixentes, dos servizos de creación das ferramentas e aplicacións necesarias para a posta en marcha do sistema de publicación multimedia, unha vez que a Consellería de Cultura, Comunicación Social e Turismo lle transfira o crédito xerado no seu orzamento polos fondos achegados polo Ministerio de Industria, Turismo e Comercio.
* Actuación nº 8.4. Formación dos xornalistas.
1. Descrición:
Cada medio de comunicación conta cunhas determinadas características propias, que condicionan a elaboración da información, a súa redacción e presentación e mesmo a busca de contidos na rede.
Coa finalidade de adecuar os profesionais dos medios cos que conta o concello, realizaranse diversos cursos dirixidos, por unha banda, a familiarizalos coas novas tecnoloxías e, pola outra, a traballar coas ferramentas técnicas deseñadas para a dixitalización dos contidos.
Financiamento realizado pola Xunta de Galicia.
2. Achegas (en A):
2004
2005
2006
2007
Total
Xunta de Galicia
3.486
3.486
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2008
Total
3.486
3.486
4. Forma de execución:
A Consellería de Cultura, Comunicación Social e Turismo transferiralle do seu orzamento de gasto a citada cantidade ao Concello das Pontes de García Rodríguez. Este realizará a contratación, de acordo coas disposicións vixentes, dos cursos á empresa de formación ou comunicación axeitada e que impartirá as materias de introdución a internet, creación e busca de contidos. Se é o caso, o curso de coñecemento da ferramenta, indicada no punto 8.3, será impartido pola empresa adxudicataria daquel, aínda que se inclúa neste orzamento.
* Actuación 9. Creación dunha rede cidadá nos concellos das Pontes de García Rodríguez e Vilalba, potenciada a través das novas tecnoloxías.
Na actualidade, tanto nas parroquias de Vilalba como nas das Pontes de García Rodríguez, existen numerosos problemas para acceder a internet. Mentres se perfila a substitución global do TRAC, cremos necesario ofrecer puntos de conexión de calidade en cada parroquia, co fin de que todos os cidadáns poidan acceder a unha serie de contidos específicos, elaborados por e para eles.
Esta actuación, realizada nos concellos das Pontes de García Rodríguez e Vilalba, ten por obxectivo crear unha rede cidadá, na que se integre toda a poboación, independentemente da súa localización e de calquera outro factor que poida ser dalgunha forma discriminatorio do aproveitamento das novas tecnoloxías.
Este acceso, á espera do servizo universal real, realizarase desde cada telecentro e permitirá que todos os cidadáns poidan acceder a unha serie de contidos específicos, que tamén contribuirán a elaborar.
Esta actuación desagrégase nas seguintes fases:
* Actuación nº 9.1. Oficina do Proxecto: xestión e administración da rede cidadá.
1. Descrición:
O obxectivo desta actuación é a creación dunha Oficina do Proxecto, entendendo sempre que iso vai máis alá da posta en marcha dun local físico, que funcione como punto de referencia para todas aquelas persoas interesadas en coñecer ou participar no proxecto.
Desde este centro, que informará exhaustivamente do proxecto Vilas Dixitais, realizaranse os estudos e informes técnicos necesarios para o bo desenvolvemento da rede cidadá das Pontes de García Rodríguez e Vilalba, coas peculiaridades que este marco implica.
Os importes indicados corresponden á dotación de persoal, redacción de proxectos e atención aos usuarios.
Esta actuación estará financiada polos concellos das Pontes de García Rodríguez e Vilalba.
2. Achegas (en A):
2004
2005
2006
2007
Total
Concello das Pontes de García Rodríguez
5.703
9.231
14.934
Concello de Vilalba
15.188
13.018
28.206
Total
20.891
22.249
43.140
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
20.891
22.249
43.140
4. Forma de execución:
Os concello contratará os servizos indicados de acordo coas disposicións vixentes, dispoñendo dos seus fondos propios.
* Actuación nº 9.2. Conectividade do concello das Pontes de García Rodríguez: acceso vía satélite.
1. Descrición:
O acceso a determinadas parroquias do municipio é moi complicado, o que nos leva a propoñer novas solucións de conectividade. Logo de continuas reunións coas diferentes compañías operadoras, o concello das Pontes de García Rodríguez realizará a conexión vía satélite. Así, poderemos ofrecerlles a todos os veciños un lugar estratexicamente situado (aproximadamente, un espazo por parroquia) desde o que poderán acceder aos beneficios da rede sen ter que desprazarse ata o centro urbano.
Neste orzamento incluímos os gastos dirixidos á posta en funcionamento das antenas (incluíndo o material técnico, a instalación e os custos do servizo de tarifa plana para o período de arranque da actuación -estimado nun ano-). É dicir, falamos do servizo vía satélite propiamente dito.
Esta actuación estará financiada polo Ministerio de Industria, Turismo e Comercio e un operador de telecomunicacións.
2. Achegas (en A):
2004
2005
2006
2007
Total
Ministerio de Industria, Turismo e Comercio
63.626
63.626
Operador de telecomunicacións
30.160
30.160
Total
93.786
93.786
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2008
Total
63.626
63.626
4. Forma de execución:
Xestión directa da Consellería de Cultura, Comunicación Social e Turismo dos fondos xerados nos seus orzamentos procedentes do Ministerio de Industria, Turismo e Comercio. O Concello das Pontes de García Rodríguez xestiona o orzamento das entidades privadas.
* Actuación nº 9.3. Conectividade do concello de Vilalba: acceso vía satélite.
1. Descrición:
O acceso a determinadas parroquias do municipio é moi complicado, o que nos leva a formular novas solucións de conectividade. Logo de continuas reunións coas diferentes compañías operadoras, o concello de Vilalba realizará a conexión vía satélite. Así, poderemos ofrecerlles a todos os veciños un lugar estratexicamente situado (aproximadamente, un espazo por parroquia) desde o que poderán acceder aos beneficios da rede sen ter que desprazarse ata o centro urbano.
Neste orzamento incluímos os gastos dirixidos á posta en funcionamento das antenas (incluíndo o material técnico, a instalación e os custos do servizo de tarifa plana para o período de arranque da actuación -estimado nun ano-). É dicir, falamos do servizo vía satélite propiamente dito.
Esta actuación estará financiada polo Ministerio de Industria, Turismo e Comercio, operadoras de telecomunicacións e outras entidades privadas.
2. Achegas (en A):
2004
2005
2006
2007
Total
Ministerio de Industria, Turismo e Comercio
121.146
121.146
Operador de telecomunicacións
87.464
87.464
Outras entidades privadas
63.370
63.370
Total
271.980
271.980
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2008
Total
121.146
121.146
4. Forma de execución:
A xestión do orzamento procedente do Ministerio correrá a cargo da Consellería de Cultura, Comunicación Social e Turismo e o Concello de Vilalba xestionará directamente o orzamento das entidades privadas.
* Actuación nº 9.4. Equipamento dos telecentros.
1. Descrición:
Unha vez solucionado o apartado anterior de conectividade desde un punto determinado do concello, o telecentro, haberá que dotar ese espazo dos servizos mínimos que permitirán facer uso da rede e do resto de opcións que se indican nas seguintes actuacións.
Para o dito fin, incluímos a instalación dun servizo estándar de computadores, co seu correspondente mobiliario de telecomunicacións, que permitan a conexión á rede e o desenvolvemento dos servizos
básicos coa suficiente garantía e comodidade para os usuarios.
Esta actuación estará financiada pola Xunta de Galicia e entidades privadas.
2. Achegas (en A):
2004
2005
2006
2007
Total
Consellería de Cultura, Comunicación Social e Turismo
108.780
108.780
Entidades privadas
5.456
5.456
Total
114.236
114.236
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
108.780
108.780
4. Forma de execución:
Xestión directa da Consellería de Cultura, Comunicación Social e Turismo, dispoñendo de fondos propios do seu orzamento, o concello xestionará o orzamento procedente das entidades privadas.
* Actuación nº 9.5. Creación de contidos para o portal cidadán.
1. Descrición:
A creación de diferentes servizos e contidos permitirá ofrecer unha serie de ferramentas de divulgación da rede e fomentar os procesos de participación democrática por parte dos veciños.
Nun primeiro punto, haberá que dispoñer do equipamento necesario para recoller os contidos e servizos que se incluirán no portal cidadán das Pontes de García Rodríguez. Estes medios inclúen a adquisición dun servidor, coas súas correspondentes especificacións e complementos.
Así mesmo, forma parte desta actuación a produción dos contidos, co deseño, maquetación de textos, creación da aparencia gráfica, aspectos de programación e creación de bases de datos, tratamento de imaxes e xestión dos contidos. Finalmente crearanse, adaptaranse e configuraranse ferramentas, como correo electrónico vía web, axenda, chat...
Esta actuación estará financiada pola Xunta de Galicia, o Concello das Pontes de García Rodríguez e entidades privadas.
2. Achegas (en A):
2004
2005
2006
2007
Total
Consellería de Cultura, Comunicación Social e Turismo (9.5.1)
14.500
14.500
Concello das Pontes de García Rodríguez(9.5.2.)
74.646
74.646
Entidades privadas (9.5.2.)
53.614
53.614
Total
142.760
142.760
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
89.146
89.146
4. Forma de execución:
Xestión directa da Consellería de Cultura, Comunicación Social e Turismo, dispoñendo de fondos propios do seu orzamento. A xestión dos fondos do concello das Pontes de García Rodríguez, así como a das entidades privadas será competencia do Concello das Pontes de García Rodríguez, que contratará de acordo coas disposicións vixentes os servizos de creación das ferramentas e aplicacións necesarias.
* Actuación nº 9.6. Formación dos cidadáns.
1. Descrición:
Aínda que cada persoa poderá facer uso dos computadores dos telecentros de forma individualizada, cada un deses locais contará cunha persoa responsable da súa atención. Será esta mesma persoa a que lles dará as indicacións necesarias sobre o uso da rede e dos computadores aos usuarios que se conecten desde o telecentro. Estes supervisores necesitarán dunha formación previa específica, na que se impartirán unha serie de coñecementos útiles á hora de lles axudar aos propios cidadáns.
Por outra banda, unha das bases do presente proxecto é facilitarlles aos cidadáns o seu acceso á rede, tamén desde o punto de vista formativo. É obvio que existe un público moi amplo que non ten os coñecementos básicos para poder sacar proveito das novas tecnoloxías. Esta actuación tratará de formalo e introducilo nos valores da internet, nos seus servizos e contidos.
Financiamento realizado polos concellos das Pontes de García Rodríguez e Vilalba.
2. Achegas (en A):
2004
2005
2006
2007
Total
Concello das Pontes de García Rodríguez
19.206
19.206
Concello de Vilalba
12.168
12.168
Total
31.374
31.374
3. Importe dos pagos que se xustificarán por parte da Administración da Comunidade Autónoma de Galicia ao Ministerio de Industria, Turismo e Comercio (en A):
2004
2005
2006
2007
2008
Total
31.374
31.374
4. Forma de execución:
Os concellos realizará a contratación, de acordo coas disposicións vixentes, dos cursos de formación indicados.
* Actuación nº 9.7. Actuacións de demostración e sensibilización.
1. Descrición:
O obxectivo desta actuación é a promoción e popularización da sociedade da información e do coñecemento entre os cidadáns.
Esta actuación recollerá a creación dunha marca e unha identidade para o proxecto Vilas Dixitais, coas súas correspondentes normas gráficas.
Tamén será dunha grande importancia desenvolver distintas actividades demostrativas entre os cidadáns, que poderán coñecer valores da rede que, doutra forma, non lles chegarían. Entre estas actividades incluímos a celebración de parties con demostracións de servizos e a elaboración de obradoiros de traballo sobre as diferentes ferramentas da rede.
Esta actuación estará financiada polo Concello de Vilalba e entidades privadas e terán o seu compoñente de publicidade, que servirá para promover o proxecto.
2. Achegas (en A):
2004
2005
2006
2007
Total
Concello de Vilalba
11.210
13.150
24.360
Entidades privadas
45.820
40.020
85.840
Total
57.030
53.170
110.200
3. Importe dos pagos que se xustificarán. Xestión directa da Consellería de Cultura, Comunicación Social e Turismo, dispoñendo de fondos propios do seu orzamento (en A):
2004
2005
2006
2007
2008
Total
11.210
13.150
24.360
4. Forma de execución:
Xestión directa por parte do Concello de Vilalba.
Resumo do orzamento do proxecto Vilas Dixitais e achegas das entidades participantes, por actuacións (en A).
Actuacións
Orzamento
total
MITC
Xunta de
Galicia
Concello das
Pontes de
García
Rodríguez
Concello de
Vilalba
Empresas de
telecomunicacións
Outras entidades
privadas
Actuación 8 Fase 1
20.000
20.000
Actuación 8 Fase 2
105.803
99.494
6.309
Actuación 8 Fase 3
41.460
41.460
Actuación 8 Fase 4
3.486
3.486
Actuación 9 Fase 1
43.140
14.934
28.206
Actuacións
Orzamento
total
MITC
Xunta de
Galicia
Concello das
Pontes de
García
Rodríguez
Concello de
Vilalba
Empresas de
telecomunicacións
Outras entidades
privadas
Actuación 9 Fase 2
93.786
63.626
30.160
Actuación 9 Fase 3
271.980
121.146
87.464
63.370
Actuación 9 Fase 4
114.236
108.780
5.456
Actuación 9 Fase 5
142.760
14.500
74.646
53.614
Actuación 9 Fase 6
31.374
19.206
12.168
Actuación 9 Fase 7
110.200
24.360
85.840
Total
978.225
325.726
126.766
135.095
64.734
117.624
208.280
Considérase moi importante que as actuacións teñan o maior grao posible de innovación e que as solucións que se adopten sexan competitivas no mercado internacional.
As actuacións correspondentes ao sector privado deberanse basear, en xeral, en formulacións que no futuro sexan viables sen achegas das administracións públicas.
Oitava.-Orzamento do proxecto e achegas das entidades participantes, por actuacións e fases.
As cantidades recollidas na cláusula sétima desagréganse para as partes asinantes do convenio nas seguintes anualidades:
-Consellería de Cultura, Comunicación Social e Turismo.
Anualidade
Cantidade
Consellería de
Cultura,
Comunicación
Social e Turismo
en (euros)
Cantidade
Ministerio
Industria, Turismo
e Comercio
(euros)
2004
126.766
325.726
2005
2006
2007
As ditas cantidades irán con cargo ás aplicacións orzamentarias 10.04.361A.603.1, 10.04.361A.603.2, 10.04.361A.640.1, 10.04.361A.760 dos orzamentos da Consellería de Cultura, Comunicación Social e Turismo e procederán de fondos propios da consellería ou dos fondos xerados nos seus orzamentos, procedentes do Ministerio de Industria, Turismo e Comercio.
A achega da Consellería de Cultura, Comunicación Social e Turismo realizarase en 2 pagos anuais, logo da xustificación das actuacións realizadas polos concellos de Vilalba e As Pontes de García Rodríguez. A primeira destas achegas terá lugar aos 2 meses da sinatura do convenio entre o Ministerio de Industria, Turismo e Comercio e a Comunidade Autónoma de Galicia, tal e como se recolle na cláusula sexta. Tamén se poderá realizar o pago, logo da xustificación da realización de contratos de certa entidade orzamentaria cando así o acorden as partes.
-Concello de Vilalba.
Anualidade
Cantidade (euros)
2004
38.566
2005
26.168
Anualidade
Cantidade (euros)
2006
2007
O Pleno Municipal do Concello de Vilalba deberá asumir o compromiso de realizar as consignacións necesarias en cada anualidade.
-Concello das Pontes de García Rodríguez.
Anualidade
Cantidade (euros)
2004
125.864
2005
9.231
2006
2007
O Pleno Municipal do Concello das Pontes de García Rodríguez deberá asumir o compromiso de realizar as consignacións necesarias en cada anualidade.
As achegas doutras entidades e axentes non suporán compromiso, para os efectos indicados anteriormente, de pago por parte da Administración autonómica.
A Consellería de Cultura, Comunicación Social e Turismo poderá achegar a cantidade correspondente á anualidade 2004 como anticipo. Asemade, para o resto de anualidades, poderá anticipar ata un 50% da cantidade, en cada un dos exercicios orzamentarios sinalados.
No caso de que as actuacións con achega das administracións públicas se realizasen parcialmente ou cun custo inferior ao previsto, as achegas globais de cada Administración pública reduciranse proporcionalmente ás indicadas neste convenio.
Novena.-Información, documentación e revisión das actividades.
A Dirección Xeral de Comunicación e Audiovisual da Consellería de Cultura, Comunicación Social e Turismo, poderá requirir en determinadas actuacións do proxecto e en calquera das fases deste (posta en marcha, definición do prego de especificacións, convocatoria de concurso, adxudicacións, contratacións, convenios, acordos, seguimento e recepción de obra, etc.) toda a información e documentación elaborada sobre o tema, así como a revisión das
actividades previstas ou en execución relacionadas con este.
Os concellos de Vilalba e As Pontes de García Rodríguez subministrarán a información e documentación indicada e proporcionarán canto sexa necesario para a revisión das ditas actividades.
No caso de que a Dirección Xeral de Comunicación e Audiovisual emita un informe previo ás actividades relacionadas cunha determinada actuación, os concellos de Vilalba e As Pontes de García Rodríguez analizarán a viabilidade e conveniencia de proceder de acordo co contido do informe. Se a Administración da comunidade autónoma considerase que non é conveniente proceder segundo o contido do informe da Dirección Xeral de Comunicación e Audiovisual, comunicarallo á dita dirección xeral antes de levar a cabo estas actividades, co obxecto de chegar a un acordo sobre o dito tema.
Os concellos de Vilalba e As Pontes de García Rodríguez enviarán á Dirección Xeral de Comunicación e Audiovisual a documentación requirida por esta dirección xeral, pola Intervención Xeral do Estado, o Tribunal de Contas, o Congreso, o Senado, a Comisión da Unión Europea ou calquera outro organismo competente, e proporcionará canto sexa necesario para a revisión das actividades relacionadas con esta.
Cando se produza algún feito de consideración que poida afectar o cumprimento do calendario das achegas ou a execución prevista do proxecto, as partes comunicaranllo á Dirección Xeral de Comunicación e Audiovisual, para a súa análise na Comisión Mixta de Control e Seguimento.
Décima.-Dispoñibilidade dos resultados do proxecto como demostradores, para a súa difusión.
O contido deste convenio poderá ser utilizado pola Dirección Xeral para a Desenvolvemento da Sociedade da Información, do Ministerio de Industria, Turismo e Comercio, para outras iniciativas, proxectos e convenios, do programa Cidades Dixitais.
Os concellos de Vilalba e As Pontes de García Rodríguez comprométense a poñer á disposición das persoas e entidades interesadas as realizacións e resultados acadados polo proxecto, dado o obxectivo básico de acadar a máxima difusión das ditas realizacións e resultados.
Décimo primeira.-Utilización dos desenvolvementos de deseño específico no proxecto.
Co obxecto de incentivar a súa expansión e implantación, en xeral, tratarase de que os desenvolvementos e aplicacións que se realicen especificamente para este proxecto poidan ser utilizados sen custo adicional en calquera outro concello da Comunidade Autónoma de Galicia.
Décimo segunda.-Participación no foro de Cidades Dixitais.
Unha vez constituído o foro de Cidades Dixitais para o intercambio de información, coñecementos
e experiencias, a Administración da Comunidade Autónoma de Galicia, conxuntamente cos concellos de Vilalba e As Pontes de García Rodríguez, designará a representación que considere conveniente para a súa participación no dito foro.
Décimo terceira.-Notificación á Unión Europea.
A Administración da Comunidade Autónoma de Galicia e os concellos de Vilalba e As Pontes de García Rodríguez tramitarán, se é o caso, as notificacións ou autorizacións que procedan ante a Comisión da Unión Europea, en cumprimento do previsto no Tratado da CE e, en particular, nos artigos 87 e 88 do dito tratado. Así mesmo, terase en conta a normativa comunitaria en materia de acumulación de axudas e, en xeral, dos regulamentos de fondos estruturais.
Décimo cuarta.-Referencia á Xunta de Galicia, ó Ministerio de Industria, Turismo e Comercio e á Comisión da Unión Europea.
A Administración da Comunidade Autónoma de Galicia e os concellos de Vilalba e As Pontes de García Rodríguez citarán o Ministerio de Industria, Turismo e Comercio e a Comisión da Unión Europea (programa operativo para a sociedade da información 2000-2006, financiado por Feder), como administracións que cofinanciaron este proxecto, en todas as referencias ás actividades e resultados deste.
Isto suporá unha referencia ao cofinanciamento da Unión Europea, ao contido das actuacións conxuntas e ao papel da Unión Europea na aplicación dos seus fondos.
Décimo quinta.-Comisión Mixta de Control e Seguimento.
Co fin de asegurar un adecuado control e seguimento do obxecto e contido deste convenio, a súa execución e financiamento, establécese unha Comisión Mixta de Control e Seguimento, que terá como funcións:
a) Realizar a supervisión e seguimento dos traballos e accións contemplados neste convenio e o seu financiamento.
b) Interpretar o contido deste convenio e súa aplicación.
c) Calquera outra que se encamiñe ao cumprimento deste convenio ou ao seu desenvolvemento, conforme aos intereses das partes.
A Comisión Mixta de Control e Seguimento estará composta polos seguintes membros:
-O director xeral de Comunicación e Audiovisual, que presidirá a comisión.
-Un funcionario da Dirección Xeral de Comunicación e Audiovisual da Consellería de Cultura, Comunicación Social e Turismo.
-Un representante do Concello de Vilalba.
-Un representante do Concello das Pontes de García Rodríguez.
O secretario da Comisión Mixta, con voz pero sen voto, será un representante da Dirección Xeral de Comunicación e Audiovisual.
A comisión poderá solicitar a asistencia, en calidade de invitados, de representantes doutras entidades participantes.
A Comisión Mixta de Control e Seguimento reunirase coa periodicidade que esta determine e, como mínimo, dúas veces ao ano.
A Comisión Mixta de Control e Seguimento aprobará, se é o caso, aquelas modificacións do proxecto que se susciten na súa execución. En ningún caso, estas modificacións suporán a variación do importe da achega total do Ministerio de Industria, Turismo e Comercio expresada neste convenio.
Décimo sexta.-Entrada en vigor e duración.
Este convenio comezará a producir efectos a partir da data da súa sinatura e terá vixencia ata o 31 de decembro de 2007, coa salvidade incluída na cláusula terceira sobre gastos de preparación do proxecto.
No caso de que se considere conveniente, valorarase, se é o caso, a posibilidade de prorrogar este de mutuo acordo.
A prórroga adoptarase, se é o caso, cunha antelación mínima de tres meses sobre a data de finalización da vixencia do convenio e por un período máximo de prórroga de dous anos. A devandita prórroga deberá ser expresa e determinará as contías que sexan necesarias para lles dar cumprimento aos obxectivos deste convenio de colaboración. Para a súa aprobación cumpriranse os mesmos trámites formais e procedementais que se levan a cabo para a subscrición deste convenio.
Décimo sétima.-Réxime xurídico e cuestións litixiosas.
Este convenio de colaboración é de carácter administrativo e considerase incluído no artigo 3.1º c) do Real decreto lexislativo 2/2000, do 16 de xuño, polo que se aproba o texto refundido da Lei de contratos das administracións públicas, polo que queda fóra do ámbito da súa aplicación, sen prexuízo da aplicación dos principios e criterios do dito real decreto lexislativo, para resolver as dúbidas e lagoas que puideran presentarse. Rexerase polas súas propias cláusulas e, supletoriamente, polas normas xerais do dereito administrativo.
A resolución das controversias que puideran suscitarse sobre a interpretación e execución deste convenio deberán solucionarse de mutuo acordo entre as partes, no seo da Comisión Mixta de Control e Seguimento.
Se non puidera alcanzarse o dito acordo, as posibles controversias deberán ser resoltas, tal e como se dispón no artigo 44 da Lei 29/1998, do 13 de xullo, reguladora da xurisdición contencioso-administrativa.
Décimo oitava.-Causas de resolución e efectos desta.
Este convenio poderá resolverse por mutuo acordo das partes asinantes ou por decisión unilateral, cando existan causas excepcionais e xustificadas que obstaculicen ou impidan o cumprimento das estipulacións que constitúen o seu contido, logo da denuncia en forma fidedigna cun prazo dun mes.
No suposto de extinción do convenio polas causas indicadas anteriormente ou por outras causas distintas á expiración do prazo de vixencia, procederase á liquidación económica e administrativa das obrigas contraídas ata ese momento sobre as bases indicadas na cláusula cuarta.
E, en proba de conformidade, asínase este convenio por triplicado, no lugar e data indicados no encabezamento.
Jesús Pérez Varela, conselleiro de Cultura, Comunicación Social e Turismo; Agustín Baamonde Díaz, alcalde de Vilalba; Víctor Guerreiro Pena, alcalde das Pontes de García Rodríguez.